title: Neuvoston päätös (YUTP) 2015/659, annettu 16 päivänä maaliskuuta 2015, Keski-Afrikan tasavallassa toteutettavan Euroopan unionin yhteisen turvallisuus- ja puolustuspolitiikan (YTPP) alan sotilaallisen neuvontaoperaation (EUMAM RCA) asemaa Keski-Afrikan tasavallassa koskevan Euroopan unionin ja Keski-Afrikan tasavallan välisen kirjeenvaihtona tehtävän sopimuksen allekirjoittamisesta ja tekemisestä unionin puolesta

text:
               28.4.2015

               FI

               Euroopan unionin virallinen lehti

               L 108/1

         NEUVOSTON PÄÄTÖS (YUTP) 2015/659,
   annettu 16 päivänä maaliskuuta 2015,
   Keski-Afrikan tasavallassa toteutettavan Euroopan unionin yhteisen turvallisuus- ja puolustuspolitiikan (YTPP) alan sotilaallisen neuvontaoperaation (EUMAM RCA) asemaa Keski-Afrikan tasavallassa koskevan Euroopan unionin ja Keski-Afrikan tasavallan välisen kirjeenvaihtona tehtävän sopimuksen allekirjoittamisesta ja tekemisestä unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 19 päivänä tammikuuta 2015 päätöksen (YUTP) 2015/78 (1), jonka mukaan Keski-Afrikan tasavallassa toteuttavan Euroopan unionin sotilaallisen neuvontaoperaation (EUMAM RCA) unionijohtoisten yksikköjen ja henkilöstön asemasta, mukaan lukien niiden tehtävän suorittamisen ja sujuvan kulun edellyttämät erioikeudet, vapaudet ja muut takeet, sovitaan Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen tehdyllä sopimuksella.

               (2)

               Neuvoston hyväksyttyä 19 päivänä tammikuuta 2015 päätöksen luvan antamisesta neuvottelujen aloittamiseen unionin ulkoasioiden ja turvallisuuspolitiikan korkea edustaja on Euroopan unionista tehdyn sopimuksen 37 artiklan mukaisesti neuvotellut unionin ja Keski-Afrikan tasavallan välisen kirjeenvaihtona tehtävän sopimuksen EUMAM RCA:n asemasta.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon, eikä se siten osallistu tämän operaation rahoitukseen.

               (4)

               Kirjeenvaihtona tehtävä sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Keski-Afrikan tasavallassa toteutettavan Euroopan unionin sotilaallisen neuvontaoperaation (EUMAM RCA) asemaa Keski-Afrikan tasavallassa koskeva Euroopan unionin ja Keski-Afrikan tasavallan välinen kirjeenvaihtona tehtävä sopimus unionin puolesta.
   Kirjeenvaihtona tehtävän sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa asianomainen kirje unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä maaliskuuta 2015.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös (YUTP) 2015/78, annettu 19 päivänä tammikuuta 2015, Keski-Afrikan tasavallassa toteutettavasta Euroopan unionin yhteisen turvallisuus- ja puolustuspolitiikan alan (YTPP) sotilasoperaatiosta (EUMAM RCA) (EUVL L 13, 20.1.2015, s. 8).


title: 2007/641/EY: Neuvoston päätös, tehty 1 päivänä lokakuuta 2007 , Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä

text:
               5.10.2007

               FI

               Euroopan unionin virallinen lehti

               L 260/15

      NEUVOSTON PÄÄTÖS,
   tehty 1 päivänä lokakuuta 2007,
   Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä
   (2007/641/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1) ja jota tarkistettiin Luxemburgissa 25 päivänä kesäkuuta 2005 (2), jäljempänä ”AKT–EY-kumppanuussopimus”, ja erityisesti sen 96 artiklan,
   ottaa huomioon AKT–EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn neuvostossa kokoontuneiden jäsenvaltioiden hallitusten edustajien sisäisen sopimuksen (3) ja erityisesti sen 3 artiklan,
   ottaa huomioon kehitysyhteistyön rahoitusvälineen perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1905/2006 (4), jäljempänä ”kehitysyhteistyön rahoitusväline”, ja erityisesti sen 37 artiklan,
   ottaa huomioon komission ehdotuksen,
   sekä katsoo seuraavaa:

               (1)

               AKT–EY-kumppanuussopimuksen 9 artiklassa tarkoitettuja olennaisia osia on rikottu.

               (2)

               Kehitysyhteistyön rahoitusvälineen 3 artiklassa tarkoitettuja arvoja on loukattu.

               (3)

               AKT-maiden ja Fidžin tasavallan kanssa aloitettiin 18 päivänä huhtikuuta 2007 AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla viralliset neuvottelut, joiden aikana Fidžin viranomaiset tekivät erityisiä sitoumuksia Euroopan unionin määrittelemien ongelmien korjaamiseksi ja lupasivat panna sitoumukset täytäntöön.

               (4)

               Muutamien edellä tarkoitettujen sitoumusten osalta on tehty joitakin merkittäviä aloitteita; kuitenkin monta tärkeää AKT–EY-kumppanuussopimuksen olennaisia osia ja kehitysyhteistyön rahoitusvälinettä koskevaa sitoumusta on vielä panematta täytäntöön,

         ON PÄÄTTÄNYT SEURAAVAA:
   1 artikla
   Päätetään Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käydyt neuvottelut.
   2 artikla
   Hyväksytään liitteenä olevassa kirjeessä esitetyt aiheelliset toimenpiteet AKT–EY-kumppanuussopimuksen 96 artiklan 2 kohdan c alakohdan ja kehitysyhteistyön rahoitusvälineen 37 artiklan mukaisiksi aiheellisiksi toimenpiteiksi.
   3 artikla
   Tämä päätös tulee voimaan päivänä, jona se tehdään.
   Päätös lakkaa olemasta voimassa 1 päivänä lokakuuta 2009. Sitä tarkastellaan uudelleen säännöllisesti vähintään kuuden kuukauden välein.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 1 päivänä lokakuuta 2007.

            Neuvoston puolesta

            Puheenjohtaja

         M. LINO

      (1)  EYVL L 317, 15.12.2000, s. 3.

      (2)  EUVL L 287, 28.10.2005, s. 4.

      (3)  EYVL L 317, 15.12.2000, s. 376.

      (4)  EUVL L 378, 27.12.2006, s. 41.

      LIITE

                  Presidentti Ratu Josefa ILOILO

                  Fidžin tasavalta

                  Suva

                  Fidži

            Arvoisa Herra Presidentti
      Euroopan unioni pitää Cotonoun sopimuksen 9 artiklaa ja kehitysyhteistyön rahoitusvälineen 3 artiklaa hyvin tärkeinä. AKT–EY-kumppanuus perustuu ihmisoikeuksien, demokratian periaatteiden ja oikeusvaltioperiaatteen kunnioittamiseen. Ne ovat Cotonoun sopimuksen olennaiset osat ja suhteidemme perusta.
      Euroopan unionin neuvosto tuomitsi Fidžin sotilasvallankaappauksen 11 päivänä joulukuuta 2006.
      Cotonoun sopimuksen 96 artiklan nojalla EU, joka katsoi 5 päivänä joulukuuta 2006 tapahtuneen sotilasvallankaappauksen rikkovan sopimuksen 9 artiklassa mainittuja olennaisia osia, kutsui Fidžin neuvotteluihin saadakseen tilanteesta tarkan kuvan ja ryhtyäkseen tarvittaessa toimenpiteisiin sen korjaamiseksi, kuten sopimuksessa edellytetään.
      Neuvottelujen virallinen osuus alkoi Brysselissä 18 päivänä huhtikuuta 2007. Fidžin väliaikainen hallitus kertoi 18 päivänä huhtikuuta 2007 päivätyn esityksen pohjalta 5 päivänä joulukuuta 2006 tapahtuneen sotilasvallankaappauksen syistä, maan tilanteen kehittymisestä vallankaappauksen jälkeen sekä väliaikaisen hallituksen siirtymäkauden ohjelmasta.
      EU otti väliaikaisen hallituksen EU:lle 18 päivänä huhtikuuta 2007 osoittaman esityksen huomioon.
      EU puolestaan pitää myönteisenä, että väliaikainen hallitus on vahvistanut jäljempänä esitetyn mukaisesti joukon ihmisoikeuksiin ja perusvapauksiin sekä demokratian ja oikeusvaltion periaatteiden noudattamiseen liittyviä sitoumuksia ja ehdottanut myönteisiä toimia niiden täytäntöönpanemiseksi. Fidži on myös suostunut tiiviiseen yhteistyöhön sitoumusten täytäntöönpanon seurannan ja valvonnan osalta.
      Useimmat neuvottelujen yhteydessä tehdyt sitoumukset on tarkoitus panna täytäntöön pidemmällä aikavälillä, minkä vuoksi on tärkeää seurata ja valvoa niiden täytäntöönpanoa tarkasti koko tänä aikana. EU korostaa, että koska Fidžillä pidettiin uskottavat yleiset vaalit vasta toukokuussa 2006 ja ottaen huomioon EU:n vaalitarkkailijaryhmän päätelmät ja suositukset ja erityisesti EU:n päätarkkailijan, Euroopan parlamentin jäsenen Istvan Szent-Ivanyin loppuraportin, EU katsoo, että uudet uskottavat vaalit voidaan järjestää sovittuun määräaikaan eli 28 päivään helmikuuta 2009 mennessä.
      EU painottaa, että liitteessä luetellut sitoumukset olisi pantava kaikilta osin täytäntöön mahdollisimman pian.
      EU huomauttaa, että väliaikainen hallitus on sovittujen sitoumusten mukaisesti kumonnut poikkeustilamääräykset 31 päivänä toukokuuta 2007 ja hyväksynyt Tyynenmeren saarten foorumin riippumattomien vaaliasiantuntijoiden 19 päivänä kesäkuuta 2007 antamat päätelmät ja suositukset.
      EU on huolissaan siitä, että väliaikainen hallitus ei ole viime aikoina juurikaan edistynyt prosessissa, joka koskee sen hyväksymiä sitoumuksia ja niiden sisältöä. Väliaikainen hallitus on sitoutunut käymään säännöllistä vuoropuhelua ja antamaan EU:lle täydelliset tiedot kaikista muihin sitoumuksiinsa liittyvistä asioista. Sisällön osalta EU korostaa erityisesti, että väliaikaisen hallituksen on vielä nimitettävä perustuslain 138 pykälän 3 momentin nojalla tuomioistuin 15 päivään heinäkuuta 2007 mennessä, ja odottaa, että päätös tehdään mahdollisimman pian.
      Cotonoun sopimuksen perustana olevan kumppanuuden hengessä ja ottaen huomioon neuvottelujen myönteisen tuloksen EU on ilmaissut olevansa valmis tukemaan Fidžiä sitoumusten täytäntöönpanossa. EU odottaa, että väliaikaisen hallituksen tekemän sitoumuksen mukaiset säännölliset vuoropuhelutapaamiset jatkuvat niin pian kuin mahdollista ja että niitä järjestetään säännöllisesti.
      EU on vahvistanut tarkistetun Cotonoun sopimuksen 96 artiklan 2 kohdan c alakohdassa ja kehitysyhteistyön rahoitusvälineen 37 artiklassa tarkoitetut aiheelliset toimenpiteet seuraavasti:

                  —

                  Humanitaarista apua sekä kansalaisyhteiskunnalle kohdennettua suoraa tukea voidaan jatkaa.

                  —

                  Käynnissä ja/tai valmisteilla olevia yhteistyötoimia, erityisesti niitä, jotka liittyvät kahdeksanteen ja yhdeksänteen EKR:oon, voidaan jatkaa.

                  —

                  Yhdeksännen EKR:n loppuarviointi voidaan toteuttaa.

                  —

                  Yhteistyötoimia, jotka helpottavat paluuta demokratiaan ja parantavat hallintotapaa, voidaan jatkaa, paitsi jos olosuhteet ovat hyvin poikkeukselliset.

                  —

                  Sokerialan uudistuksen vuoden 2006 liitännäistoimenpiteet voidaan toteuttaa. Fidži allekirjoitti rahoitussopimuksen teknisellä tasolla 19 päivänä kesäkuuta 2007. Huomattakoon, että rahoitussopimukseen sisältyy lykkäysehto.

                  —

                  Väliaikainen hallitus hyväksyi 19 päivänä kesäkuuta 2007 Tyynenmeren saarten foorumin riippumattomien vaaliasiantuntijoiden 7 päivänä kesäkuuta 2007 antaman kertomuksen, mikä vastaa väliaikaisen hallituksen ja EU:n 18 päivänä huhtikuuta 2007 sopimaa sitoumusta nro 1. Näin ollen sokerialan uudistuksen liitännäistoimenpiteitä 2008–2010 koskeva monivuotinen maaohjelma voidaan valmistella ja allekirjoittaa.

                  —

                  Kymmenettä EKR:a koskevat maakohtainen strategia-asiakirja ja maaohjelma alustavine määrärahoineen voidaan viimeistellä, allekirjoittaa teknisellä tasolla ja panna täytäntöön ja kannustustukea, jonka suuruus on enimmillään 25 prosenttia määrärahoista, voidaan myöntää edellyttäen, että ihmisoikeuksia ja oikeusvaltiota koskevat sitoumukset on pantu täytäntöön, että väliaikainen hallitus pitää perustuslain voimassa, että tuomioistuinlaitoksen riippumattomuutta kunnioitetaan kaikilta osin, ja että 6 päivänä syyskuuta 2007 uudelleen käyttöön otetut poikkeustilamääräykset kumotaan niin pian kuin mahdollista, että väitetyt ihmisoikeusrikkomukset tutkitaan ja käsitellään Fidžin lakien mukaisilla menettelyillä ja foorumeilla ja että väliaikainen hallitus tekee parhaansa estääkseen turvallisuusviranomaisia antamasta pelottelevia lausuntoja.

                  —

                  Vuonna 2007 sokerimäärärahaa ei myönnetä.

                  —

                  Vuonna 2008 sokerimääräraha on käytettävissä, jos on näyttöä siitä, että vaaleja valmistellaan uskottavasti ja oikea-aikaisesti sovittujen sitoumusten mukaisesti erityisesti perustuslain mukaisen väestölaskennan, rajojen uudelleen määrittelyn ja vaaliuudistuksen osalta ja keskusvaalilautakunnan toiminnan varmistamiseksi on toteutettu toimenpiteitä, esimerkiksi 30 päivään syyskuuta 2007 mennessä on nimitetty vaalivalvoja perustuslain mukaisesti.

                  —

                  Vuonna 2009 sokerimääräraha on käytettävissä, jos maalla on laillinen hallitus.

                  —

                  Vuonna 2010 sokerimäärärahan myöntäminen riippuu vuoden 2009 sokerimäärärahan täytäntöönpanon edistymisestä ja demokratiakehityksen jatkumisesta.

                  —

                  Tässä kirjeessä kuvattujen toimenpiteiden lisäksi voidaan harkita lisätukea keskeisten sitoumusten valmistelutyötä ja täytäntöönpanoa, etenkin vaalien valmisteluja ja/tai toimittamista varten.

                  —

                  Alueellinen yhteistyö ja Fidžin osallistuminen siihen säilyvät ennallaan.

                  —

                  Euroopan investointipankin ja yritysten kehittämiskeskuksen kanssa tehtävä yhteistyö voi jatkua edellyttäen, että tehdyt sitoumukset pannaan täytäntöön ajoissa.

            Sitoumuksia seurataan liitteessä esitettyjen säännöllistä vuoropuhelua ja tarkastusten ja raportoinnin yhteydessä tehtävää yhteistyötä koskevien sitoumusten mukaisesti.
      Lisäksi EU odottaa Fidžin toimivan kaikilta osin yhteistyössä Tyynenmeren saarten foorumin kanssa pantaessa täytäntöön arvovaltaisten henkilöiden ryhmän suosituksia sellaisina kuin ulkoasiainministerien foorumi ne hyväksyi kokouksessaan Vanuatulla 16 päivänä maaliskuuta 2007.
      Euroopan unioni seuraa Fidžin tilannetta edelleen tiiviisti. Fidžin kanssa käydään Cotonoun sopimuksen 8 artiklan nojalla tehostettua poliittista vuoropuhelua tavoitteena varmistaa ihmisoikeuksien kunnioittaminen, demokratian palauttaminen ja oikeusvaltioperiaatteen noudattaminen, kunnes molemmat osapuolet toteavat, että tehostettu vuoropuhelu on täyttänyt tarkoituksensa.
      Jos väliaikainen hallitus hidastaa tehtyjen sitoumusten täytäntöönpanoa tai lopettaa sen kokonaan tai se peruuntuu, EU:lla on oikeus muuttaa aiheellisia toimenpiteitä.
      EU painottaa, että Fidžin etuoikeudet yhteistyössä EU:n kanssa riippuvat siitä, kuinka se kunnioittaa Cotonoun sopimuksen olennaisia osia ja kehitysyhteistyön rahoitusvälineessä tarkoitettuja arvoja. Jotta EU voisi vakuuttua siitä, että väliaikainen hallitus on täysin valmis täyttämään antamansa sitoumukset, sovittujen sitoumusten täytäntöönpanossa on edistyttävä merkittävästi jo varhaisessa vaiheessa.
      Kunnioittavasti
      Tehty Brysselissä

            Komission puolesta

            Neuvoston puolesta

         Liitteen liite
         FIDŽIN TASAVALLAN KANSSA SOVITUT SITOUMUKSET
         A.   Demokratian periaatteiden kunnioittaminen
         Sitoumus nro 1
         Vapaat ja oikeudenmukaiset parlamenttivaalit järjestetään 24 kuukauden kuluessa laskettuna 1 päivästä maaliskuuta 2007 edellyttäen, että tämä on Tyynenmeren saarten foorumin sihteeristön nimeämien riippumattomien tarkastajien suorittaman arvioinnin päätelmien mukaista. Vaaleihin johtavia prosesseja ja vaalien toimittamista valvotaan, mukautetaan ja tarkistetaan yhteisesti molempien osapuolten hyväksymien vertailuperusteiden mukaan. Tämä tarkoittaa erityisesti seuraavaa:

                     —

                     Väliaikainen hallitus vahvistaa 30 päivään kesäkuuta 2007 mennessä aikataulun, johon sisältyvät päivämäärät uusien parlamenttivaalien valmistelujen eri vaiheiden päätökseen saattamista varten.

                     —

                     Aikataulussa tarkennetaan väestölaskennan, rajojen uudelleen määrittelyn ja vaaliuudistuksen ajankohdat.

                     —

                     Rajojen uudelleen määrittely ja vaaliuudistus toteutetaan perustuslain mukaisesti.

                     —

                     Keskusvaalilautakunnan toiminnan varmistamiseksi toteutetaan toimenpiteitä, joihin kuuluu esimerkiksi vaalivalvojan nimittäminen 30 päivään syyskuuta 2007 mennessä perustuslain mukaisesti.

                     —

                     Varapresidentti nimitetään perustuslain mukaisesti.

               Sitoumus nro 2
         Lainsäädäntöön sekä vero- ja muuhun politiikkaan liittyviä aloitteita ja muutoksia hyväksyessään väliaikainen hallitus ottaa huomioon kansalaisyhteiskunnan ja muiden tärkeiden sidosryhmien kanssa käydyt neuvottelut.
         B.   Oikeusvaltio
         Sitoumus nro 1
         Väliaikainen hallitus tekee parhaansa estääkseen turvallisuusviranomaisia antamasta pelottelevia lausuntoja.
         Sitoumus nro 2
         Väliaikainen hallitus pitää voimassa vuoden 1997 perustuslain ja takaa perustuslaillisten instituutioiden, kuten Fidžin ihmisoikeuskomission, julkisen palvelun komission ja perustuslaillisten elinten komission normaalin ja riippumattoman toiminnan. Suuren heimopäälliköiden neuvoston huomattava itsenäisyys ja neuvoston toiminta säilytetään ennallaan.
         Sitoumus nro 3
         Tuomioistuinlaitoksen riippumattomuutta kunnioitetaan kaikilta osin, se saa työskennellä vapaasti, kaikki asianosaiset noudattavat sen antamia päätöksiä ja erityisesti:

                     —

                     väliaikainen hallitus sitoutuu nimittämään perustuslain 138 pykälän 3 momentin nojalla tuomioistuimen 15 päivään heinäkuuta 2007 mennessä,

                     —

                     tuomarit nimitetään ja erotetaan vastedes tiukasti perustuslain säännösten ja menettelysääntöjen mukaisesti,

                     —

                     asevoimat, poliisi tai väliaikainen hallitus eivät puutu millään tavalla oikeudenkäyntimenettelyyn, ja ne kunnioittavat aina oikeudellista ammattia harjoittavien työtä.

               Sitoumus nro 4
         Kaikki korruptioon liittyvät rikoskanteet käsitellään asianmukaisia oikeudellisia kanavia käyttäen, ja muut väitettyjä korruptiotapauksia tutkimaan mahdollisesti perustettavat elimet toimivat perustuslain mukaisesti.
         C.   Ihmisoikeudet ja perusvapaudet
         Sitoumus nro 1
         Väliaikainen hallitus toteuttaa kaikki tarvittavat toimenpiteet helpottaakseen sitä, että kaikkien väitettyjen ihmisoikeusrikkomusten tutkinta tai käsittely tapahtuu Fidžin lakien mukaisilla menettelyillä ja foorumeilla.
         Sitoumus nro 2
         Väliaikainen hallitus aikoo kumota poikkeusmääräykset toukokuussa 2007 edellyttäen, etteivät kansallinen turvallisuus, yleinen järjestys ja yleinen turvallisuus ole uhattuna.
         Sitoumus nro 3
         Väliaikainen hallitus sitoutuu varmistamaan, että Fidžin ihmisoikeuskomissio toimii täysin riippumattomasti ja perustuslain mukaisesti.
         Sitoumus nro 4
         Ilmaisunvapautta ja tiedotusvälineiden vapautta kunnioitetaan niiden kaikissa muodoissa perustuslaissa säädetyn mukaisesti.
         D.   Sitoumusten seuranta
         Sitoumus nro 1
         Väliaikainen hallitus sitoutuu käymään säännöllistä vuoropuhelua mahdollistaakseen edistymisen arvioinnin ja antaakseen EU:n ja EY:n viranomaisille ja edustajille mahdollisuuden tutustua rajoituksetta kaikkiin tietoihin, jotka liittyvät ihmisoikeuksia, demokratian rauhanomaista palauttamista ja oikeusvaltion toteutumista Fidžillä koskeviin kysymyksiin.
         Sitoumus nro 2
         Väliaikainen hallitus toimii kaikilta osin yhteistyössä EU:n ja EY:n tekemissä tarkastuksissa, joissa arvioidaan ja seurataan edistymistä.
         Sitoumus nro 3
         Väliaikainen hallitus toimittaa Cotonoun sopimuksen olennaisten osien ja sitoumusten suhteen tapahtuneesta edistymisestä kertomuksen joka kolmas kuukausi 30 päivästä kesäkuuta 2007 alkaen.
         Tiettyjä kysymyksiä voidaan käsitellä tuloksellisesti vain pragmaattisella lähestymistavalla, jossa otetaan huomioon nykyinen tilanne ja tähdätään tulevaisuuteen.


title: Neuvoston päätös, annettu 12 päivänä lokakuuta 2017, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Portugalin ulkopuolisen tilintarkastajan osalta

text:
               18.10.2017

               FI

               Euroopan unionin virallinen lehti

               C 350/2

         NEUVOSTON PÄÄTÖS,
   annettu 12 päivänä lokakuuta 2017,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Portugalin ulkopuolisen tilintarkastajan osalta
   (2017/C 350/03)
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
   ottaa huomioon Euroopan unionin neuvostolle Banco de Portugalin ulkopuolisista tilintarkastajista 24 päivänä elokuuta 2017 annetun Euroopan keskuspankin suosituksen (EKP/2017/24) (1),
   sekä katsoo seuraavaa:

               (1)

               Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja sellaisten kansallisten keskuspankkien tilit, joiden rahayksikkö on euro.

               (2)

               Banco de Portugalin nykyisten ulkopuolisten tilintarkastajien, PricewaterhouseCoopers & Associados – Sociedade de Revisores Oficiais de Contas, Lda:n, toimikausi päättyi tilikauden 2016 tarkastuksen jälkeen. Tämän vuoksi on tarpeen nimittää uudet ulkopuoliset tilintarkastajat tilikaudesta 2017 alkaen.

               (3)

               Banco de Portugal on valinnut Deloitte & Associados – Sociedade de Revisores Oficiais de Contas S.A:n ulkopuolisiksi tilintarkastajikseen tilikausiksi 2017–2021.

               (4)

               EKP:n neuvosto on suositellut, että Deloitte & Associados – Sociedade de Revisores Oficiais de Contas S.A nimitettäisiin Banco de Portugalin ulkopuolisiksi tilintarkastajiksi tilikausiksi 2017–2021.

               (5)

               EKP:n neuvoston suosituksen johdosta neuvoston päätös 1999/70/EY (2) olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/70/EY 1 artiklan 10 kohta seuraavasti:

      ”10.   Deloitte & Associados – Sociedade de Revisores Oficiais de Contas SA nimitetään Banco de Portugalin ulkopuolisiksi tilintarkastajiksi tilikausiksi 2017–2021.”

   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu EKP:lle.

      Tehty Luxemburgissa 12 päivänä lokakuuta 2017.

            Neuvoston puolesta

            Puheenjohtaja

         U. REINSALU

      (1)  EUVL C 292, 2.9.2017, s. 1.

      (2)  Neuvoston päätös 1999/70/EY, tehty 25 päivänä tammikuuta 1999, kansallisten keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).


Avis juridique important

|

32004D0626

Euroopan parlamentin ja neuvoston päätös N:o 626/2004/EY, tehty 31 päivänä maaliskuuta 2004, Kulttuuri 2000 -ohjelman perustamisesta tehdyn päätöksen N:o 508/2000/EY muuttamisesta (ETA:n kannalta merkityksellinen teksti)

Virallinen lehti nro L 099 , 03/04/2004 s. 0003 - 0003

Euroopan parlamentin ja neuvoston päätös N:o 626/2004/EY,tehty 31 päivänä maaliskuuta 2004,Kulttuuri 2000 -ohjelman perustamisesta tehdyn päätöksen N:o 508/2000/EY muuttamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 151 artiklan,ottavat huomioon komission ehdotuksen,ottavat huomioon alueiden komitean lausunnon(1),toimivat perustamissopimuksen 251 artiklassa määrätyn menettelyn mukaisesti(2),sekä katsovat seuraavaa:(1) Kulttuuri 2000 -ohjelman perustamisesta 14 päivänä helmikuuta 2000 tehdyllä Euroopan parlamentin ja neuvoston päätöksellä N:o 508/2000/EY(3) perustettiin kulttuurialan yhteistyön rahoittamista ja ohjelmointia koskeva yhtenäinen väline ajanjaksoksi 1.1.2000-31.12. 2004.(2) On varmistettava yhteisön kulttuurialan toiminnan jatkuvuus perustamissopimuksen 151 artiklan nojalla yhteisölle kuuluvien tehtävien mukaisesti.(3) Tämän vuoksi on syytä jatkaa Kulttuuri 2000 -ohjelmaa kahdella vuodella vuoden 2006 joulukuun 31 päivään saakka,(4) Rahoitusnäkymien tarkistaminen laajentumista silmällä pitäen edellyttää, että korotetaan otsakkeen 3 enimmäismäärää, jota lainsäädäntövallan käyttäjän on noudatettava nykyisiä ohjelmia jatkettaessa.(5) On tärkeää, että komissio esittää kattavan ja yksityiskohtaisen arviointikertomuksen Kulttuuri 2000 -ohjelmasta 31 päivään joulukuuta 2005 mennessä, jotta Euroopan parlamentti ja neuvosto voivat käsitellä ehdotusta yhteisön kulttuurialan toimien uudeksi puiteohjelmaksi, joka on tarkoitus esittää vuonna 2004 ja jonka on tarkoitus käynnistyä vuonna 2007,PÄÄTTÄVÄT SEURAAVAA:1 artiklaMuutetaan päätös N:o 508/2000/EY seuraavasti:1) Korvataan 1 artiklan 1 alakohdassa päivämäärä "31 päivänä joulukuuta 2004" päivämäärällä "31 päivänä joulukuuta 2006".2) Korvataan 3 artiklan 1 alakohdassa ilmaisu "167 miljoonaksi euroksi" ilmaisulla "236,5 miljoonaksi euroksi".2 artiklaTämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.Päätöstä sovelletaan 1. päivästä tammikuuta 2005 lähtien.Tehty Strasbourgissa 31 päivänä maaliskuuta 2004.Euroopan parlamentin puolestaPuhemiesP. CoxNeuvoston puolestaPuheenjohtajaD. Roche(1) EUVL C 23, 27.1.2004, s. 20.(2) Euroopan parlamentin lausunto, annettu 16. joulukuuta 2003 (ei vielä julkaistu virallisessa lehdessä), ja neuvoston päätös, tehty 8 päivänä maaliskuuta 2004.(3) EYVL L 63, 10.3.2000, s. 1.


title: Komission nimittäminen Euroopan parlamentin päätös 9. helmikuuta 2010 komission nimittämisen hyväksymisestä

text:
               16.12.2010

               FI

               Euroopan unionin virallinen lehti

               CE 341/79

         Tiistai 9. helmikuuta 2010Komission nimittäminen
   P7_TA(2010)0010
   Euroopan parlamentin päätös 9. helmikuuta 2010 komission nimittämisen hyväksymisestä
   2010/C 341 E/17

      Euroopan parlamentti, joka
   ottaa huomioon Euroopan unionista tehdyn sopimuksen 17 artiklan 7 kohdan ja Euratomin perustamissopimuksen 106 a artiklan,
   ottaa huomioon valtion- tai hallitusten päämiesten kokoonpanossa kokoontuneen neuvoston 9. heinäkuuta 2009 tekemän päätöksen 2009/532/EY (1) José Manuel Durão Barroson nimeämisestä komission puheenjohtajaksi,
   ottaa huomioon valitun komission puheenjohtajan 3. syyskuuta 2009 esittämät ”Poliittiset toimintalinjaukset seuraavaa komissiota varten”,
   ottaa huomioon 16. syyskuuta 2009 tekemänsä päätöksen (2) valita José Manuel Durão Barroso komission puheenjohtajaksi,
   ottaa huomioon komission puheenjohtajan suostumuksella tehdyn, 4. joulukuuta 2009 annetun Eurooppa-neuvoston päätöksen 2009/950/EU unionin ulkoasioiden ja turvallisuuspolitiikan korkean edustajan nimittämisestä (3),
   ottaa huomioon yhteisymmärryksessä komission puheenjohtajaksi valitun kanssa tehdyn, 22. tammikuuta 2010 annetun neuvoston päätöksen 2010/41/EU, Euratom niiden muiden henkilöiden luettelon hyväksymisestä, jotka neuvosto aikoo nimittää komission jäseniksi (4),
   ottaa huomioon asiasta vastaavissa valiokunnissa 11. tammikuuta–3. helmikuuta 2010 järjestetyt komission jäsenehdokkaiden kuulemistilaisuudet ja valiokuntien näiden tilaisuuksien jälkeen esittämät arviot jäsenehdokkaista,
   ottaa huomioon puheenjohtajakokouksen kokouksissa 21. tammikuuta ja 4. helmikuuta 2010 suoritetut arvioinnit,
   ottaa huomioon valitun komission puheenjohtajan 9. helmikuuta 2010 täysistunnossa antaman lausuman,
   ottaa huomioon työjärjestyksen 106 artiklan ja liitteen XVII,

               1.

               hyväksyy komission puheenjohtajan, ulkosuhdeasioista vastaavan varapuheenjohtajan (unionin ulkoasioiden ja turvallisuuspolitiikan korkean edustajan) ja muiden komission jäsenten nimittämisen yhtenä kokoonpanona toimikaudeksi, joka päättyy 31. lokakuuta 2014;

               2.

               kehottaa puhemiestä välittämään tämän päätöksen Eurooppa-neuvostolle ja ministerineuvostolle.

      (1)  EUVL L 179, 10.7.2009, s. 61.

      (2)  Istunnon pöytäkirja, P7_PV(2009)09-16, kohta 7.1.

      (3)  EUVL L 328, 15.12.2009, s. 69.

      (4)  EUVL L 20, 26.1.2010, s. 5.


title: Neuvoston päätös (EU) 2016/2342, annettu 12 päivänä joulukuuta 2016, Euroopan unionin ja sen jäsenvaltioiden sekä Vietnamin sosialistisen tasavallan kokonaisvaltaista kumppanuutta ja yhteistyötä koskevaan puitesopimukseen liitettävän pöytäkirjan tekemisestä Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

text:
               21.12.2016

               FI

               Euroopan unionin virallinen lehti

               L 348/1

         NEUVOSTON PÄÄTÖS (EU) 2016/2342,
   annettu 12 päivänä joulukuuta 2016,
   Euroopan unionin ja sen jäsenvaltioiden sekä Vietnamin sosialistisen tasavallan kokonaisvaltaista kumppanuutta ja yhteistyötä koskevaan puitesopimukseen liitettävän pöytäkirjan tekemisestä Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 6 kohdan a alakohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan unionin ja sen jäsenvaltioiden sekä Vietnamin sosialistisen tasavallan kokonaisvaltaista kumppanuutta ja yhteistyötä koskevaan puitesopimukseen liitettävä pöytäkirja Kroatian tasavallan Euroopan unioniin liittymisen huomioon ottamiseksi, jäljempänä ”pöytäkirja”, on allekirjoitettu neuvoston päätöksen N:o 717/2014/EU (2) mukaisesti sillä varauksella, että sen tekeminen saatetaan myöhemmin päätökseen.

               (2)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja sen jäsenvaltioiden puolesta pöytäkirja Euroopan unionin ja sen jäsenvaltioiden sekä Vietnamin sosialistisen tasavallan kokonaisvaltaista kumppanuutta ja yhteistyötä koskevaan puitesopimukseen Kroatian tasavallan Euroopan unioniin liittymisen huomioon ottamiseksi.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus tallettaa Euroopan unionin ja sen jäsenvaltioiden puolesta pöytäkirjan 4 artiklan 1 kohdassa määrätty hyväksymisasiakirja.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä joulukuuta 2016.

            Neuvoston puolesta

            Puheenjohtaja

         F. MOGHERINI

      (1)  Hyväksyntä annettu 17. joulukuuta 2015 (ei vielä julkaistu virallisessa lehdessä).

      (2)  Neuvoston päätös N:o 717/2014/EU, annettu 8 päivänä lokakuuta 2014, Euroopan unionin ja sen jäsenvaltioiden sekä Vietnamin sosialistisen tasavallan kokonaisvaltaista kumppanuutta ja yhteistyötä koskevaan puitesopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi (EUVL L 300, 18.10.2014, s. 1).


Avis juridique important

|

31999D0729

1999/729/YUTP: Neuvoston päätös, tehty 15 päivänä marraskuuta 1999, Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/728/YUTP täytäntöönpanosta

Virallinen lehti nro L 294 , 16/11/1999 s. 0004 - 0004

NEUVOSTON PÄÄTÖS,tehty 15 päivänä marraskuuta 1999,Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan neuvoston yhteisen kannan 1999/728/YUTP täytäntöönpanosta(1999/729/YUTP)EUROOPAN UNIONIN NEUVOSTO, jokaottaa huomioon Euroopan unionin tukea Lusakan aseleposopimuksen täytäntöönpanolle ja rauhanprosessille Kongon demokraattisessa tasavallassa koskevan yhteisen kannan 1999/728/YUTP ja erityisesti sen 3 artiklan yhdessä Euroopan unionista tehdyn sopimuksen 23 artiklan 2 kohdan kanssa,sekä katsoo seuraavaa:1) Yhteisen kannan 1999/728/YUTP 3 artiklan mukaisesti unioni aikoo tukea Lusakan aseleposopimuksessa peruutettua yhteistä sotilaskomissiota, jotta tämä voisi toteuttaa työjärjestyksessään määritellyt tehtävänsä.2) Euroopan unioni aikoo siksi antaa taloudellista tukea ja teknistä apua yhteisen sotilaskomission ei-sotilaallista toimintaa varten,ON PÄÄTTÄNYT SEURAAVAA:1 artikla1. Euroopan unioni osallistuu ei-sotilaallisiin toimintamenoihin, joiden avulla yhteinen sotilaskomissio voi sijoittaa tarkkailijoitaan Kongon demokraattiseen tasavaltaan kuuden kuukauden ajaksi ja suorittaa työjärjestyksessään määritellyt tehtävänsä.2. Varat kanavoidaan Afrikan yhtenäisyysjärjestön kautta ja niihin sovelletaan erillistä OAU:n kanssa tehtävää sopimusta, johon sisältyvät maksamista, kirjanpitoa ja tilintarkastusta koskevat asianmukaiset määräykset.2 artikla1. Rahoitusohje 1 artiklassa mainittuja tarkoituksia varten on 1200000 euroa.2. Edellä 1 kohdassa mainitulla määrällä rahoitettavia menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti.3 artiklaTätä päätöstä noudatetaan päivästä, jona se tehdään.Sen voimassaolo päättyy 8 päivänä toukokuuta 2000.3 artiklaTämä päätös julkaistaan virallisessa lehdessä.Tehty Brysselissä 15 päivänä marraskuuta 1999.Neuvoston puolestaT. HALONENPuheenjohtaja


title: 2012/731/EU: Euroopan parlamentin ja neuvoston päätös, annettu 21 päivänä marraskuuta 2012 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/003 DK/Vestas, Tanska)

text:
               28.11.2012

               FI

               Euroopan unionin virallinen lehti

               L 328/19

         EUROOPAN PARLAMENTIN JA NEUVOSTON PÄÄTÖS,
   annettu 21 päivänä marraskuuta 2012,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/003 DK/Vestas, Tanska)
   (2012/731/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työpaikkansa menettäneille työntekijöille ja heidän auttamisekseen uudelleen integroitumisessa työmarkkinoille.

               (2)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 000 000 euroa.

               (3)

               Tanska esitti 14 päivänä toukokuuta 2012 hakemuksen EGR:n varojen käyttöönottamiseksi Vestas Group -yrityksessä toteutettujen työntekijävähennysten vuoksi ja toimitti sitä täydentäviä lisätietoja 10 päivään heinäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 7 488 000 euroa.

               (4)

               Tämän vuoksi EGR:stä olisi otettava käyttöön varoja rahoitustuen antamiseksi Tanskan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 7 488 000 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 21 päivänä marraskuuta 2012.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         A. D. MAVROYIANNIS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2013/669/EU: Neuvoston päätös, annettu 15 päivänä marraskuuta 2013 , Euroopan talous- ja sosiaalikomitean tanskalaisen jäsenen nimeämisestä

text:
               21.11.2013

               FI

               Euroopan unionin virallinen lehti

               L 312/46

      NEUVOSTON PÄÄTÖS,
   annettu 15 päivänä marraskuuta 2013,
   Euroopan talous- ja sosiaalikomitean tanskalaisen jäsenen nimeämisestä
   (2013/669/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Tanskan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 13 päivänä syyskuuta 2010 päätöksen 2010/570/EU, Euratom (1) Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Peder Munch HANSENin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Bernt FALLENKAMP Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä marraskuuta 2013.

            Neuvoston puolesta

            Puheenjohtaja

         R. ŠADŽIUS

      (1)  EUVL L 251, 25.9.2010, s. 8.


Avis juridique important

|

31994D0367

94/367/YUTP: Neuvoston päätös, tehty 14 päivänä kesäkuuta 1994, neuvoston Euroopan unionista tehdyn sopimuksen J.3 artiklan perusteella hyväksymän, vakaussopimuksen tekemiseksi pidettyä avauskonferenssia koskevan yhteisen toiminnan jatkamisesta

Virallinen lehti nro L 165 , 01/07/1994 s. 0002 - 0006 Suomenk. erityispainos Alue 11 Nide 32 s. 0069  Ruotsink. erityispainos Alue 11 Nide 32 s. 0069

NEUVOSTON PÄÄTÖS,tehty 14 päivänä kesäkuuta 1994,neuvoston Euroopan unionista tehdyn sopimuksen J.3 artiklan perusteella hyväksymän, vakaussopimuksen tekemiseksi pidettyä avauskonferenssia koskevan yhteisen toiminnan jatkamisesta (94/367/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 ja J.11 artiklan,ottaa huomioon Eurooppa-neuvoston 21 ja 22 päivänä kesäkuuta 1993, Eurooppa-neuvoston 29 päivänä lokakuuta 1993 ja Eurooppa-neuvoston 10 ja 11 päivänä joulukuuta 1993 tekemät johtopäätökset, jaottaa huomioon 20 päivänä joulukuuta 1993 tehdyn neuvoston päätöksen 93/728/YUTP(1),ON PÄÄTTÄNYT SEURAAVAA:1 artiklaJatketaan edellä tarkoitetussa neuvoston päätöksessä sovittua yhteistä toimintaa vakaussopimuksen tekemiseksi.2 artiklaToimintaa ohjataan niiden vakaussopimuksen tekemiseksi pidetyssä avauskonferenssissa Pariisissa 27 päivänä toukokuuta 1994 hyväksyttyjen loppuasiakirjojen mukaisesti, jotka ovat tämän päätöksen liitteenä.3 artiklaNeuvosto kehottaa komissiota pyrkimään toiminnassaan yhteisen toiminnan tavoitteiden toteuttamiseen yhteisön ohjelmien täytäntöönpanon osalta tarvittavin taloudellisin toimin.4 artiklaUnionin koolle kutsumien, vakaussopimuksen tekemiseksi pidettyyn konferenssiin liittyvien kokousten järjestelykustannukset, muualla kuin toimelinten toimipaikoissa, ovat hallinnollisia menoja siltä osin kuin kyseiset kustannukset ylittävät isäntämaan tavallisesti kattaman osuuden. Konferenssin seurantaan liittyvistä rahoitusjärjestelyistä laaditaan säännöllisesti neuvostolle kertomukset.5 artiklaNeuvosto tutkii yhteisen toiminnan tavoitteiden toteutumisen hyvissä ajoin ja viimeistään vuoden kuluttua.6 artiklaTämä päätös tulee voimaan tänä päivänä.7 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 14 päivänä kesäkuuta 1994.Neuvoston puolestaPuheenjohtajaTh. PANGALOS(1) EYVL N:o L 339, 31.12.1993, s. 1LIITEI EUROOPAN VAKAUSSOPIMUKSEN TEKEMISEKSI PIDETYN AVAUSKONFERENSSIN LOPPUASIAKIRJA1 osa: Euroopan vakaussopimuksen tekemiseksi pidetyn avauskonferenssin tavoitteet ja periaatteet1.1 Me konferenssiin osallistuvien valtioiden ulkoasiainministerit ja edustajat olemme päättäneet kokoontua Pariisissa vastataksemme Euroopan unionin kutsuun Euroopan vakaussopimuksen tekemisestä.1.2 Olemme nyt Euroopan historian käännekohdassa. Tiellä kohti Euroopan yhtenäisyyttä, demokratiaa ja rauhaa on saavutettu huomattavaa edistystä. Helsingin päätösasiakirja, Pariisin peruskirja, Kööpenhaminan asiakirja, Helsingin vuoden 1992 asiakirja sekä hyviä naapuruussuhteita koskevat kahdenväliset sopimukset viitoittavat tätä kehitystä. Meidän on kuitenkin edettävä ja tehtävä näistä saavutuksista pysyviä.1.3 Katsomme, että on tullut aika vauhdittaa kehitystä ennalta ehkäisevin toimenpitein poistaaksemme viimeiset Euroopan mannerta jakavat historian jäänteet, ja vahvistamme tahtomme luoda kansojen omaleimaisuutta kunnioittaen suotuisan luottamuksen ilmapiirin demokratian lujittamiselle, ihmisoikeuksien kunnioittamiselle, taloudelliselle kehitykselle ja rauhalle.1.4 Pidämme myönteisinä Euroopan turvallisuus- ja yhteistyökonferenssin ja Euroopan neuvoston tässä tarkoituksessa osoittamia pyrkimyksiä. Otamme huomioon Kööpenhaminan Eurooppa-neuvoston tarjoamat mahdollisuudet liittyä Euroopan unioniin niille assosiointisopimuksen tehneille Keski- ja Itä-Euroopan maille, jotka sitä haluavat, sekä ne toimenpiteet, joita ovat toteuttaneet Euroopan unionia liittymistarkoituksessa lähestyvät maat: Bulgaria, Latvia, Liettua, Puola, Romania, Slovakia, T Osekin tasavalta, Unkari ja Viro. Nämä näkymät mielessämme olemme päättäneet pitää Euroopan vakauskonferenssin, jonka päätteeksi, siihen liittyvien neuvottelujen jälkeen hyväksytään vakaussopimus.1.5 Vakauden tavoite saavutetaan hyvien naapuruussuhteiden edistämisellä, mukaan lukien rajoihin ja vähemmistöihin liittyvät kysymykset, alueellisella yhteistyöllä ja demokraattisten toimielinten lujittamisella yhteistyöjärjestelyin niillä aloilla, jotka osaltaan voivat edistää tätä tavoitetta.1.6 Sovimme, että hyvien naapuruussuhteiden periaatteiden osalta vakaussopimuksessa viitataan olemassa oleviin, Yhdistyneiden Kansakuntien järjestöissä, Euroopan turvallisuus- ja yhteistyökonferenssissa ja Euroopan neuvostossa vahvistettuihin periaatteisiin ja sitoumuksiin, erityisesti niihin Helsingin päätösasiakirjassa, uutta Eurooppaa koskevassa Pariisin peruskirjassa, Kööpenhaminan asiakirjassa, Helsingin vuoden 1992 asiakirjassa ja Euroopan neuvoston vuoden 1993 Wienin huippukokouksen julistuksessa sisältyviin periaatteisiin, jotka koskevat yhtäältä rajojen loukkaamattomuutta, alueellista koskemattomuutta ja olemassa olevien rajojen kunnioittamista ja toisaalta kansallisia vähemmistöjä.1.7 Menetelmien osalta olemme päättäneet edetä käytännöllisesti. Parhaillaan käytäviä sopimus- ja järjestelysuunnitelmia koskevia neuvotteluja voidaan myös helpottaa sisällyttämällä ne vakaussopimukseen. Meidän tavoitteenamme on kannustaa sellaisia maita, jotka eivät vielä ole tehneet yhteistyötä ja hyviä naapuruussuhteita koskevia sopimuksia ja järjestelyjä, mukaan lukien vähemmistöihin ja rajoihin liittyvät kysymykset, niin tekemään, käymällä kahdenvälisiä neuvotteluja ja keskusteluja aluepöydissä, joiden muodostus ja esityslistat ovat osallistuvien maiden vapaasti valittavissa.1.8 Kaikki tehdyt sopimukset ja järjestelyt sisällytetään vakaussopimukseen, jonka sisällölle sopimuksen tehneet maat sitoutuvat antamaan kaiken poliittisen tukensa. Naapurimaiden kanssa kahdenvälisiä sopimuksia jo tehneet maat voivat myös halutessaan sisällytyttää ne vakaussopimukseen. Siitä tulee kaikille sen tehneille maille välttämätön viite, joka antaa Euroopan kaikkien kansojen välisille suhteille uuden, erojen kunnioittamiseen ja yhteisiin arvoihin perustuvan laadun.1.9 Toivomme, että pitkään sotien pirstomasta maanosastamme tulee kansainväliselle yhteisölle esimerkki monimuotoisuuden hyväksymisestä.2 osa: Toiminnalliset päätökset2.1 Tässä hengessä maamme ovat käyneet viime kuukausien aikana tiiviitä neuvotteluja päättääkseen käsiteltävistä ongelmista, noudatettavista menettelytavoista ja aikataulusta vahvistettujen tavoitteiden saavuttamiseksi. Näiden neuvottelujen ansiosta olemme sopineet tulevista toimista. Ne todistavat maitamme innoittavista rakentavasta hengestä ja tahdosta toimia yhteistyössä aktiivisesti ja onnistuneesti.2.2 Tämän perusteella otamme huomioon 1.4 kohdassa mainittujen valtioiden valmiuden kehittää edelleen suhteitaan tehtyjen sopimusten mukaisesti hyvien naapuruussuhteiden hengessä, jatkaa tai aloittaa uusia kahdenvälisiä neuvotteluja ja osallistua pyöreisiin pöytiin.2.3 Otamme myös huomioon 1.4 kohdassa mainittujen valtioiden valmiuden osallistua neuvotteluihin, kun kyseessä olevien ongelmien luonne vaatii niiden osallistumista sekä muiden valtioiden valmiuden edistää osaltaan kyseisiä neuvotteluja.2.4 Otamme huomioon Euroopan unionin valmiuden toimia aktiivisesti kahdenvälisissä ja alueellisissa keskusteluissa. Euroopan unioni tuo julki valmiutensa toimia välittäjänä kahdenvälisissä keskusteluissa asianomaisten pyynnöstä. Kiinnitämme huomiota siihen, että Euroopan unioni jo osallistuu alueen talousrakenteen muuttamiseen ja demokraattisten toimielinten lujittamiseen ja että se on valmis antamaan kyseisille maille, olemassa olevien eurooppalaisten sopimusten sekä muiden sopimusten ja ohjelmien mukaisesti, tarvittavaa apua vakaussopimuksen tavoitteiden saavuttamisen helpottamiseksi.2.5 Myös muut olemassa olevat alueelliset rakenteet ja kansainväliset toimielimet voivat harjoittaminsa toimin osallistua rakentavan yhteistyön ja hyvien naapuruussuhteiden lujittamiseen alueellisella tasolla.2.6 Sovimme, että toimenpiteet nojautuvat Helsingin vuoden 1992 asiakirjan perusteella laaditun neuvottelupöydän käsitteeseen, jonka mukaan alueellinen yhteistyö on tärkeä keino edistää vakauden pluralistisia rakenteita. Näiden pöytien tarkoituksena on yhtäältä hyvien naapuruussuhteiden parantaminen ja toisaalta osallistujamaiden yhteistä eduja koskevien hankkeiden tunnistaminen.TÄMÄN VUOKSI2.7 Me konferenssiin osallistuvien maiden ulkoasiainministerit ja edustajat sovimme pyöreiden aluepöytien muodostamisesta. Niiden kokoonpano, yhteistyöalueet ja työtavat on määritelty pyöreiden aluepöytien järjestelystä tehdyssä asiakirjassa.2.8 Pyöreiden pöytien tavoitteena on luoda suotuisat edellytykset hyvien naapuruussuhteiden luomiseksi ja parantamiseksi, mukaan lukien vähemmistöihin ja rajoihin liittyvät ongelmat.2.9 Otamme huomioon 1.4 kohdassa mainittujen maiden valmiuden sisällyttää, asianomaisten niin sopiessa, olemassa olevat hyviä naapuruussuhteita koskevat sopimukset vakaussopimukseen, tai jos tällaisia sopimuksia ei ole, tiivistää tai aloittaa neuvotteluja.2.10 Edellä 1.4 kohdassa mainitut neuvotteluihin valmiit maat voivat halutessaan kutsua naapurimaitaan tai muita maita sekä niitä kansainvälisiä järjestöjä ja toimielimiä, joita asia koskee, osallistumaan pyöreisiin aluepöytiin hyvien kahdenvälisten ja alueellisten naapuruussuhteiden jatkamiseksi.2.11 Pyöreät aluepöydät kutsutaan koolle mahdollisimman nopeasti Euroopan unionin kutsusta. Samalla unioni käy läheisiä neuvotteluja toimielintensä kautta osallistuvan Euroopan turvallisuus- ja yhteistyökonferenssin kanssa.3 osa:3.1 Pyydämme eurooppalaisia toimielimiä ja erityisesti Euroopan turvallisuus- ja yhteistyökonferenssia edistämään neuvottelujen kulkua.4 osa: Neuvottelujen arviointi4.1 Olemme vakaasti päättäneet saavuttaa mahdollisimman nopeasti tavoitteemme, joka on vakaussopimuksen tekeminen.4.2 Tämän vuoksi:- Euroopan unioni perustaa asianomaisille valtioille ja Euroopan turvallisuus- ja yhteistyökonferenssille avoimen ryhmän, joka kokoontuu säännöllisesti prosessin aikana varmistaakseen sen etenemisen ja helpottaakseen sen kulkua.- kyseinen ryhmä voi järjestää väliaikaisen konferenssin tapahtuneen edistymisen arvioimiseksi.5 osa: Päätöskonferenssi ja Euroopan turvallisuus- ja yhteistyökonferenssin rooli5.1 Päätöskonferenssi pidetään töiden edistymisen mukaisesti vuoden kuluessa avauskonferenssista. Se vastaa vakaussopimuksen hyväksymisestä.5.2 Euroopan vakaussopimus luovutetaan Euroopan turvallisuus- ja yhteistyökokoukselle, jota pyydetään, menettelyjensä mukaisesti, ottamaan vastuu sopimusten ja järjestelyjen soveltamisen ja niihin sisältyvien sitoumusten arvioinnista ja seuraamisesta sekä liittämään seurantatoimet ja -kokoukset Euroopan turvallisuus- ja yhteistyökonferenssin aineelliseen ja järjestelylliseen yhteyteen.5.3 Tunnustamme suunnitellun vakaussopimuksen poliittisen tärkeyden ja olemme hyväksyneet kyseisessä tärkeässä yrityksessä meitä ohjaavat loppuasiakirjat.II ASIAKIRJA PYÖREIDEN ALUEPÖYTIEN JÄRJESTELYSTÄTämä asiakirja viittaa Euroopan vakaussopimuksen tekemiseksi pidettyyn avauskonferenssin asiakirjaan ja erityisesti sen 1.7, 2.6 ja 2.7 P2.11 kohtaan.A. Asiakirjan 1.4 kohdassa mainitut maat ovat valmiita osallistumaan pyöreisiin aluepöytiin. Niihin voidaan kutsua myös naapurimaat, muut maat, jotka ovat valmiita osaltaan edistämään neuvotteluja, sekä kansainväliset järjestöt ja toimielimet, joita asia koskee, ilman että ne sitoutuvat tulevaisuudessa mitenkään tässä suhteessa, myöskään niiden osallisuuden sisällön rajoittamatta.Pyöreän aluepöydän neuvottelujen pyrkimyksenä on tunnistaa ne järjestelyt ja suunnitelmat, joilla helpotetaan niiden sopimusten ja toimenpiteiden toteuttamista ja tekemistä, jotka liittyvät hyviin naapuruussuhteisiin seuraavilla jäljempänä ohjeellisesti luetelluilla aloilla:a) rajat ylittävä alueellinen yhteistyö,b) vähemmistökysymykset,c) kulttuuriyhteistyö, mukaan lukien kielikoulutus,d) taloudellinen yhteistyö alueellisella tasolla,e) lainopillinen yhteistyö ja hallinnollinen koulutus,f) ympäristöongelmat.B. Edellä 1.4 kohdassa mainittujen maiden osalta on kaksi pyöreää pöytää:- yksi Baltian alueella- yksi muilla Keski- ja Itä-Euroopan maillaPyöreiden pöytien muodostukseen osallistuvat alueen asianomaiset, 1.4 kohdassa mainitut maat Euroopan unionin, niiden kansainvälisten järjestöjen ja toimielinten myötävaikutuksella, joita asia koskee sekä asianomaisten maiden suostumuksella, niiden kanssa sopimuksen tehneet maat, jotka haluavat osallistua hankkeen edistämiseen.Baltian pyöreä pöytä käsittelee alueen yleispoliittisia kysymyksiä ja edistää alueellista, esimerkiksi seuraaviin aiheisiin liittyvää yhteistyötä: ulkomaalaista syntyperää olevien ihmisten sopeutuminen, kansalliset vähemmistöt, kielikoulutus, oikeusasiamies, rajat ylittävät toimet ja yhteistyö merenkulun alalla, naapurimaiden välinen alueyhteistyö.C. Pyöreän pöydän kokoukset ryhmitellään sekä paikan että ajankohdan mukaan, ja niihin osallistuminen riippuu käsiteltävistä asioista. Pyöreisiin pöytiin osallistujat määrittävät yksityiskohtaiset säännöt.Niiden puheenjohtajana toimii Euroopan unioni, ja ne voidaan pitää joko vuorollaan alueen maissa tai jonkin maan tai Euroopan unionin kutsusta tai Wienissä Eurooppaan turvallisuus- ja yhteistyökokouksen pysyvän komitean toimipaikassa.Isäntämaa tai isäntäjärjestö huolehtii omalla kustannuksellaan kokousjärjestelyistä, kuten kokoussaleista ja sihteeri- ja tulkkipalveluista. Euroopan unioni on tuonut julki suostumuksensa vastata sen toimielinten toimipaikassa pidettävien kokousten kustannuksista.


title: 2003/197/: EFTAn valvontaviranomaisen päätös N:o 197/03/KOL, tehty  5 päivänä marraskuuta 2003 , valtiontukea koskevien menettelysääntöjen ja aineellisten sääntöjen muuttamisesta 39. kerran lisäämällä uusi luku 34: Sääntöjenvastaisesti myönnetyn tuen takaisinperinnässä sovellettavat viite- ja diskonttokorot sekä korkotaso

text:
               10.5.2006

               FI

               Euroopan unionin virallinen lehti

               L 123/33

      EFTAN VALVONTAVIRANOMAISEN PÄÄTÖS

   N:o 197/03/KOL,
   tehty 5 päivänä marraskuuta 2003,
   valtiontukea koskevien menettelysääntöjen ja aineellisten sääntöjen muuttamisesta 39. kerran lisäämällä uusi luku 34: Sääntöjenvastaisesti myönnetyn tuen takaisinperinnässä sovellettavat viite- ja diskonttokorot sekä korkotaso
   EFTAN VALVONTAVIRANOMAINEN, joka
   ottaa huomioon Euroopan talousalueesta tehdyn sopimuksen (1) ja erityisesti sen 61—63 artiklan ja pöytäkirjan 26,
   ottaa huomioon EFTA-valtioiden välisen, valvontaviranomaisen ja tuomioistuimen perustamista koskevan sopimuksen (2) ja erityisesti sen 24 artiklan, 5 artiklan 2 kohdan b alakohdan ja sen pöytäkirjassa 3 olevan I osan 1 artiklan (3),
   SEKÄ KATSOO SEURAAVAA:
   EFTAn valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukea koskevien määräysten soveltamisen.
   Valvonta- ja tuomioistuinsopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.
   EFTAn valvontaviranomainen palauttaa mieleen 19 päivänä tammikuuta 1994 hyväksymänsä valtiontukea koskevat menettelysäännöt ja aineelliset säännöt (4)
       (5).
   Euroopan komissio julkaisi 8 päivänä toukokuuta 2003 tiedonannon sääntöjenvastaisesti myönnetyn tuen takaisinperinnässä sovellettavasta korkotasosta (6).
   Kyseinen tiedonanto on merkityksellinen myös Euroopan talousalueen kannalta.
   ETAn valtiontukisääntöjen yhtenäinen soveltaminen on taattava koko Euroopan talousalueella.
   ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan EFTAn valvontaviranomaisen on annettava Euroopan komissiota kuultuaan oikeudelliset säädökset, jotka vastaavat komission antamia säädöksiä.
   Aiemmassa 33.2 luvussa, joka koskee viitekorkoihin sovellettavia valtiontuen suuntaviivoja, käsitellään myös korkotasoa, joten se olisi liitettävä osaksi samaa lukua kuin sääntöjenvastaisesti myönnetyn tuen takaisinperinnässä sovellettavaa korkotasoa koskevat määräykset.
   EFTAn valvontaviranomainen on kuullut Euroopan komissiota.
   EFTAn valvontaviranomainen on kuullut EFTA-valtioita asiasta 20 päivänä kesäkuuta 2003 pidetyssä monenvälisessä kokouksessa,
   ON PÄÄTTÄNYT SEURAAVAA:

               1.

               Valtiontuen suuntaviivoja muutetaan lisäämällä niihin uusi luku 34 ”Sääntöjenvastaisesti myönnetyn tuen takaisinperinnässä sovellettavat viite- ja diskonttokorot sekä korkokanta”.

               2.

               Valtiontuen suuntaviivojen 33.2 luku muutetaan 34.1 luvuksi. Poistetaan 33.2 luku.

               3.

               Korvataan 33 luvun otsikko ”Muut määräykset” 33.1 luvun otsikolla ”Muuntaminen kansallisten valuuttojen ja euron välillä”. Kaikki tässä luvussa olevat ecuihin liittyvät maininnat korvataan ”euroilla”. Poistetaan 33.1 luvun otsikko.

               4.

               Uusi 34 luku on tämän päätöksen liitteenä.

               5.

               Päätös annetaan tiedoksi EFTA-valtioille lähettämällä niille kirjeitse jäljennös tästä päätöksestä ja sen liitteestä.

               6.

               Päätös annetaan tiedoksi Euroopan komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä ja sen liitteestä.

               7.

               Tämä päätös ja sen liite julkaistaan Euroopan unionin virallisen lehden ETA-osastossa ja ETA-täydennysosassa.

               8.

               Tämä päätös on todistusvoimainen englannin kielellä.

      Tehty Brysselissä 5 päivänä marraskuuta 2003.

            EFTAn valvontaviranomaisen puolesta

         Einar M. BULL

            Puheenjohtaja

         Hannes HAFSTEIN

            Kollegion jäsen

      (1)  Jäljempänä ”ETA-sopimus”.

      (2)  Jäljempänä ”valvonta- ja tuomioistuinsopimus”.

      (3)  Valvonta- ja tuomioistuinsopimuksen pöytäkirja 3 EFTA-valtioiden 10 päivänä joulukuuta 2001 muuttamassa muodossa. Muutokset tulivat voimaan 28 päivänä elokuuta 2003.

      (4)  Jäljempänä ”valtiontuen suuntaviivat”.

      (5)  Julkaistu alun perin Euroopan yhteisöjen virallisessa lehdessä
      L 231, 3.9.1994 ja sen samana päivänä julkaistussa ETA-täydennysosassa N:o 32, muutettu viimeksi 5 päivänä marraskuuta 2003 tehdyllä (vielä julkaisemattomalla) kollegion päätöksellä N:o 196/03/COL.

      (6)  Komission tiedonanto sääntöjenvastaisesti myönnetyn tuen takaisinperinnässä sovellettavasta korkotasosta (EUVL C 110, 8.5.2003, s. 21 oikaistu EUVL:ssä C 150, 27.6.2003, s. 3).

      LIITE

         ”34.   SÄÄNTÖJENVASTAISESTI MYÖNNETYN TUEN TAKAISINPERINNÄSSÄ SOVELLETTAVAT VIITE- JA DISKONTTOKOROT SEKÄ KORKOKANTA
         34.1.   VIITEKOROT (1)

                     (1)

                     EFTAn valvontaviranomainen käyttää ETA-sopimuksen mukaisessa valtiontukien valvontatehtävässään eri parametrejä, joihin kuuluvat viite- ja diskonttokorot.

                     (2)

                     Näitä korkoja käytetään useassa erässä maksetun tuen avustusekvivalentin arvioimiseen ja korkotukiohjelmista myönnettyjen tukien määrän laskemiseen. Niitä käytetään myös vähämerkityksistä tukea koskevan säännön ja laittomien tukien takaisinmaksun yhteydessä.

                     (3)

                     Viitekorkojen tulisi heijastaa ETA-sopimuksen allekirjoittaneissa EFTA-valtioissa tavanomaisin vakuuksin myönnettyihin keskipitkiin ja pitkiin (5–10 vuotta) lainoihin sovellettavaa keskimääräistä korkotasoa.

                     (4)

                     Viitekorot ovat 1 päivästä huhtikuuta 2000 alkaen seuraavat:

                                 —

                                 Korkoindikaattoriksi määritellään viiden vuoden joukkovelkakirjalainojen tuottoaste kyseisessä kansallisessa valuutassa korotettuna 25 pisteen preemiolla.

                                 —

                                 Viitekorko vastaa edellisen vuoden syys-, loka- ja marraskuun ajalta kirjattujen korkoindikaattoreiden keskiarvoa.

                                 —

                                 Viitekorko vahvistetaan (vuodesta 2001 alkaen) siten, että se tulee voimaan 1 päivästä tammikuuta.

                                 —

                                 Viitekorkoa tarkistetaan vuoden aikana, kun se poikkeaa edellisen kolmen kuukauden korkoindikaattoreiden keskiarvosta enemmän kuin 15 prosenttia.

                           LISÄKSI ON OTETTAVA HUOMIOON, ETTÄ

                                 —

                                 viitekorko, joka on tällä tavoin määritelty, on alin käytetty korko ja sitä voidaan korottaa tilanteissa, joissa on erityinen riski (jos kyseessä on esimerkiksi vaikeuksissa oleva yritys tai jos pankkien yleensä vaatimat vakuudet puuttuvat).

                                 —

                                 EFTAn valvontaviranomainen varaa mahdollisuuden käyttää viiden vuoden joukkovelkakirjalainojen tuottoasteen tasoa lyhyempää (esimerkiksi 1 vuoden Libor) tai pidempää (10 vuoden joukkovelkakirjojen korot) peruskorkoa, jos tämä on tarpeen joidenkin tapausten tarkastelussa.

                     (5)

                     EFTAn valvontaviranomainen tiedottaa viitekoron seuraavassa Internet-osoitteessa: www.eftasurv.int

               34.2.   SÄÄNTÖJENVASTAISESTI MYÖNNETYN TUEN TAKAISINPERINNÄSSÄ SOVELLETTAVA KORKOTASO (2)

                     (1)

                     Valvontaviranomaisen ja tuomioistuimen perustamista koskevan sopimuksen pöytäkirjassa 3 olevan II osan 14 artiklassa määrätään, että sääntöjenvastaista tukea koskevissa kielteisissä päätöksissä EFTAn valvontaviranomainen päättää, että asianomaisen EFTA-valtion on toteutettava kaikki tarpeelliset toimenpiteet tuen perimiseksi takaisin tuensaajalta. Takaisin perittävään tukeen lisätään korko, jonka suuruuden EFTAn valvontaviranomainen vahvistaa. Korkoa maksetaan siitä päivästä alkaen, jolloin sääntöjenvastainen tuki on ollut tuensaajan käytössä, sen takaisinperimispäivään asti.

                     (2)

                     Euroopan komissio totesi EU:n jäsenvaltioille 22 päivänä helmikuuta 1995 lähettämässään kirjeessä, että käyttämällä käyvän korkotason mukaista korkoa lainsäädännössä määritetyn koron sijaan voidaan sääntöjenvastaisesta tuesta tuensaajalle koituva aiheeton etu laskea tarkemmin tilanteen palauttamiseksi ennalleen. Komissio ilmoitti jäsenvaltioille, että se käyttää sääntöjenvastaisen tuen takaisinperimistä koskevissa päätöksissään käyvän korkotason mukaisen koron perustana viitekorkoa, jota käytetään aluetukien nettoavustusekvivalenttia laskettaessa. Komission vakiintuneena käytäntönä on jo vuosien ajan ollut lisätä takaisinperimistä koskeviin päätöksiin lauseke, jossa edellytetään, että takaisinperittävään tukeen lisättävä korko määritetään aluetukien nettoavustusekvivalentin laskemiseen käytettävän viitekoron perusteella. Komissio antoi 9 päivänä syyskuuta 1997 tiedonannon (3), jossa esiteltiin yksityiskohtaisemmin laittomien tukien takaisinmaksun laskemiseen ja muihin tarkoituksiin sovellettavia viitekorkoja ja jonka EFTAn valvontaviranomainen sisällytti osittain valtiontuen suuntaviivoihin (ks. nykyinen 34.1 luku (4)). On herännyt kysymys, sovelletaanko yksinkertaista korkoa vai lasketaanko korkoa korolle (5).

                     (3)

                     Yhteisön laajan oikeuskäytännön perusteella (6) takaisinperintä on looginen seuraus tuen sääntöjenvastaisuudesta. Takaisinperinnän tarkoituksena on palauttaa aikaisemmin vallinnut tilanne. Maksamalla tuen takaisin tuensaaja menettää edun, jonka se sai markkinoilla kilpailijoihinsa verrattuna, ja samalla ennen tuen maksua vallinnut markkinatilanne palautuu ennalleen. Markkinakäytännön mukaan yksinkertaista korkoa sovelletaan tavallisesti silloin, kun varojen saaja ei voi käyttää korkosummaa ennen tietyn kauden loppua (esim. jos korkoa maksetaan vasta tietyn ajan jälkeen). Korkoa korolle sovelletaan yleensä silloin, kun voidaan katsoa, että korkoa on maksettu saajalle jokaisena vuonna (tai jokaisella kaudella) ja se on kasvattanut näin alkuperäisen pääoman määrää. Tällöin varojen saaja saa korkoa myös kultakin kaudelta maksetusta korosta.

                     (4)

                     Käytännössä myönnetyn tuen muoto ja kunkin tuensaajan tilanne voi vaihdella. Jos tuki on johtanut liiallisiin korvauksiin, yrityksen tuesta saamaa hyötyä voidaan verrata talletukseen, josta yleensä maksetaan korkoa korolle. Jos tuki on investointitukea tietyille tukikelpoisille kustannuksille, tuella on voitu korvata vaihtoehtoinen rahoituslähde, joka yleensä myös edellyttäisi markkinaehtoista korkoa korolle. Jos tuki on toimintatukea, se vaikuttaa suoraan tuloslaskelmaan ja taseeseen ja sitä kautta talletettavina olevien varojen määrään. Vaikka tilanteet voivat vaihdella, näyttää kuitenkin siltä, että sääntöjenvastaisen tuen vaikutukset ovat samankaltaiset. Se tarjoaa tuensaajalle rahoitusta samanlaisin ehdoin kuin keskipitkän ajan koroton laina. Näin ollen vaikuttaa tarpeelliselta lasketa korkoa korolle, jotta voidaan varmistaa tilanteesta koituvien taloudellisten etujen täydellinen kompensointi.

                     (5)

                     Näin ollen EFTAn valvontaviranomainen ilmoittaa EFTA-valtioille ja asianomaisille osapuolille, että se soveltaa kaikissa sääntöjenvastaisesti myönnetyn tuen takaisinperintää koskevissa tulevissa päätöksissään aluetukien nettoavustusekvivalentin laskemisessa käytettävää viitekorkoa laskemalla korkoa korolle. Yleisen markkinakäytännön mukaan korkoa korolle lasketaan vuositasolla. EFTAn valvontaviranomainen odottaa, että EFTA-valtiot laskevat korkoa korolle myös parhaillaan täytäntöönpanon kohteena olevien päätösten osalta, ellei se ole ETA:n lainsäädännön yleisten periaatteiden vastaista.”

         (1)  Tämä luku vastaa osittain komission tiedonantoa viite- ja diskonttokorkojen vahvistamismenetelmästä (EYVL C 273, 9.9.1997, s. 3), joka oli aiemmin valtiontuen suuntaviivojen 33.2 luku.

         (2)  Tämä luku vastaa komission tiedonantoa sääntöjenvastaisesti myönnetyn tuen takaisinperinnässä sovellettavasta korkotasosta (EUVL C 110, 8.5.2003, s. 21 oikaistu EUVL:ssä C 150, 27.6.2003, s. 3).

         (3)  Komission tiedonanto viite- ja diskonttokorkojen vahvistamismenetelmästä, ks. alaviite 1.

         (4)  Komission myöhemmin julkaisema tiedonanto viite- ja diskonttokorkojen vahvistamismenetelmiin tehtävistä teknisistä mukautuksista (EYVL C 241, 26.8.1999, s. 9) liittyi siirtymiseen talous- ja rahaliiton kolmanteen vaiheeseen 1 päivänä tammikuuta 1999 eikä ollut Euroopan talousalueen kannalta merkittävä.

         (5)  Yksinkertainen korko lasketaan seuraavalla kaavalla: korko = (pääoma × korkokanta × vuosien lukumäärä).
      Koronkorko lasketaan seuraavalla kaavalla (kun korkoa korolle lasketaan vuosittain): korko = (pääoma (1 + korkokanta) vuosien lukumäärä) – pääoma.

         (6)  Ks. erityisesti asia C-24/95, Land Rheinland-Pfalz v. Alcan, tuomio 20.3.1997 (Kok. 1997, sivu I-1591) ja asia T-459/93, Siemens v. Euroopan yhteisöjen komissio, tuomio 8.6.1995 (Kok. 1995, sivu II-1675).